Document ID: 31999R2605

Komisijas Regula (EK) Nr. 2605/1999
(1999. gada 9. decembris),
ar ko groza Regulu (EEK) Nr. 3846/87, ar kuru izveido lauksaimniecības produktu nomenklatūru eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par kopīgu labības tirgus organizāciju [1], kurā jaunākie grozījumi izdarīti ar Regulu (EK) Nr. 1253/1999 [2], un jo īpaši tās 13. pantu, kā arī atbilstīgos noteikumus citās regulās par lauksaimniecības produktu tirgus kopīgo organizāciju,
tā kā:
(1) Ar Komisijas Regulu (EEK) Nr. 3846/87 [3], kurā jaunākie grozījumi izdarīti ar Regulu (EK) Nr. 1230/1999 [4], ir izveidota lauksaimniecības produktu nomenklatūra eksporta kompensācijām, ņemot par pamatu Kombinēto nomenklatūru;
(2) lai atvieglotu datu pārsūtīšanu elektroniskā veidā un tādējādi samazinātu izmaksas, būtu vienveidīgāk jānoformē regulas, kurās ir noteiktas eksporta kompensācijas katrā nozarē. Šim nolūkam būtu jāpiešķir kodi galamērķiem un atsevišķām valstu grupām, uz kurām atsaucas vairākas tirgus organizācijas, un tie būtu jāiekļauj Regulā (EEK) Nr. 3846/87;
(3) Kopienas ārējās tirdzniecības un dalībvalstu savstarpējās tirdzniecības statistikas valstu un teritoriju nomenklatūrā bez galamērķu kodiem vai atsevišķu valstu grupu kodiem ir norādīti trešo valstu kodi. Nozaru regulās arī var būt norādīti valstu grupu kodi;
(4) Šajā regulā paredzētie pasākumi ir saskaņā ar visu attiecīgo vadības komiteju atzinumu,
IR PIEŅĒMUSI ŠO REGULU.
1. pants
Regulu (EEK) Nr. 3846/87 groza šādi.
1) Vārdu "pielikums" 1. panta otrajā teikumā aizstāj ar "I pielikums".
2) Pievieno šādu 3.a pantu:
"3.a pants
Galamērķiem vai atsevišķām valstu grupām, uz kurām atsaucas vairākas tirgus organizācijas, piešķir kodus un tos norāda II pielikumā."
3) Pašreizējais pielikums "Lauksaimniecības produktu nomenklatūra" kļūst par I pielikumu.
4) Šīs regulas pielikumu pievieno kā II pielikumu.
2. pants
Šī regula stājas spēkā 2000. gada 1. septembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 9. decembrī

Labels: 3
5
6